PATVIRTINTA

Kėdainių lopšelio-darželio „Aviliukas“

direktoriaus 2019 m. spalio 11 d.

įsakymu Nr. V-118

**KĖDAINIŲ LOPŠELIO-DARŽELIO „AVILIUKAS“ 2019–2023 METŲ**

**KORUPCIJOS PREVENCIJOS PROGRAMA**

**I SKYRIUS**

**BENDROSIOS NUOSTATOS**

1. Kėdainių lopšelio-darželio „Aviliukas“ 2019–2023 metų korupcijos prevencijos programa (toliau – Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionalinės kovos su korupcija 2015–2025 metų programa ir Kėdainių rajono savivaldybės 2016–2019 metų korupcijos prevencijos programa, patvirtinta Kėdainių rajono savivaldybės tarybos 2016 m. balandžio 29 d. sprendimu Nr. TS-127 ir skirta užtikrinti, kad būtų vykdomi korupcijos prevenciją nustatančių teisės aktų reikalavimai Kėdainių lopšelyje-darželyje „Aviliukas“ (toliau – Darželis).

2. Programa siekiama paskatinti Darželio bendruomenę reikšti nepakantumą korupcijos apraiškoms, sustiprinti Darželio bendruomenės paramą įgyvendinant korupcijos prevencijos priemones, užtikrinti glaudesnį Darželio bendradarbiavimą su nevalstybinėmis organizacijomis, bendruomene, ginant prigimtines žmogaus teises ir laisves.

3. Darželio bendruomenės nepakantumas korupcijai ir jos antikorupcinis švietimas pradedamas nuo ikimokyklinio ugdymo.

4. Programoje vartojamos sąvokos:

4.1. korupcija – bet koks asmenų elgesys, neatitinkantis jiems suteiktų įgaliojimų ar teisės aktuose nustatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

4.2. korupcinio pobūdžio teisės pažeidimai – kyšininkavimas, papirkimas, kita nusikalstama veika, jei ji padaryta teikiant viešąsias paslaugas bei siekiant naudos sau ar kitiems: piktnaudžiavimas tarnybine padėtimi ar oficialiais įgaliojimais, dokumentų klastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos veikos, kurių metu siekiama ar reikalaujama kyšio, papirkimo, už kuriuos numatyta administracinė, drausminė ar kitokia teisinė atsakomybė.

5. Kitos vartojamos sąvokos atitinka Lietuvos respublikos Korupcijos prevencijos įstatyme ir kituose teisės aktuose apibrėžtas sąvokas.

6. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir viešesnę Darželio darbuotojų, dirbančių pagal galiojančias darbo sutartis, veiklą.

7. Programos strateginės kryptys – korupcijos prevencija, antikorupcinis švietimas ir informavimas.

8. Programos įgyvendinimą koordinuoja ir kontroliuoja Darželio korupcijos prevencijos komisija, o įgyvendina Darželio bendruomenė.

9. Šios nuostatos privalomos visai Darželio bendruomenei. 10. Programa parengta 3 (trijų) metų laikotarpiui.

**II SKYRIUS**

**APLINKOS ANALIZĖ**

11. Darželis – savivaldybės biudžetinė įstaiga, savo veiklą grindžia įgyvendindama valstybės švietimo nuostatas, vadovaudamasi Lietuvos Respublikos švietimo įstatymu, Biudžetinių įstaigų ir kitais įstatymais, Lietuvos Respublikos švietimo ir mokslo ministro įsakymais, Savivaldybės tarybos sprendimais, mero potvarkiais, Savivaldybės administracijos direktoriaus, Švietimo skyriaus vedėjo įsakymais.

12. Darželis vykdo šias švietimo programas: ikimokyklinio, priešmokyklinio ugdymo, neformaliojo ugdymo (šeštadieninė (sekmadieninė) rusų mokykla) programas.

13. Darželio veiklos situacijos analizė atliekama vadovaujantis strateginio planavimo aplinkos analizės principais ir apima išorinių ir vidinių veiksnių, grėsmių ir galimybių analizę:

13.1. vaikai į Darželio ikimokyklinio ir priešmokyklinio ugdymo grupes priimami – gavus tėvų prašymą, pagal eilę registracijos žurnale ir esant laisvų vietų;

13.2. mokiniai į neformaliojo ugdymo šeštadieninę (sekmadieninę) rusų mokyklą priimami gavus tėvų prašymą;

13.3. viešieji pirkimai vykdomi, vadovaujantis Viešųjų pirkimų įstatymu ir patvirtintomis Darželio viešųjų pirkimų taisyklėmis. Internetinėje svetainėje skelbiamas pirkimų planas;

13.4. Darželio savivaldos institucijos įtraukiamos į svarstymus planuojant įstaigos biudžetą, vykdant pirkimus;

13.5. direktorius ir Darželio darbuotojai, kuriems įstatymu nustatyta prievolė yra pateikę viešų ir privačių interesų deklaracijas;

13.6. Darželio bendruomenė informuojama apie metinį biudžetą, lėšų panaudojimą, sprendžiami lėšų taupymo klausimai;

13.7. įvertinus aukščiau pateiktus veiksnius, Darželyje korupcija galima šiose veiklos srityse:

13.7.1. priimant vaikus į ikimokyklines ir priešmokyklines grupes;

13.7.2. formuojant Darželio darbuotojų personalą;

13.7.3. organizuojant ir vykdant viešųjų pirkimų procedūras;

13.7.4. organizuojant vaikų maitinimą Darželyje;

13.7.5. lėšų, deleguotų iš valstybės, savivaldybės biudžeto, Europos sąjungos struktūrinių fondų, tėvų 2% pajamų tikslinis panaudojimas.

**III SKYRIUS**

**PROGRAMOS TIKSLAI IR UŽDAVINIAI**

14. Programos tikslas – stiprinti korupcijos prevenciją ir kontrolę įgyvendinant Korupcijos prevencijos įstatyme nustatytas priemones ir vykdyti antikorupcinį švietimą ir informavimą.

15. Programos uždaviniai:

15.1. didinti teisėkūros proceso viešumą ir skaidrumą;

15.2. tobulinti administracinių ir viešųjų paslaugų teikimo ir jų administravimo procedūras, didinti jų skaidrumą ir efektyvumą;

15.3. vykdyti Darželio bendruomenės antikorupcinį švietimą, pasitelkiant visuomenės informavimo ir kitas priemones;

15.4. užtikrinti efektyvų numatytų priemonių įgyvendinimą.

**IV SKYRIUS**

**PROGRAMOS TIKSLŲ IR UŽDAVINIŲ VERTINIMO KRITERIJAI**

16. Programos tikslo ir uždavinių vertinimo kriterijai nustatomi vadovaujantis kiekybės ir kokybės rodikliais:

16.1. įvykdytų ir neįvykdytų programos įgyvendinimo priemonių skaičiumi;

16.2. asmenų, pranešusių apie korupcijos pobūdžio pažeidimus, skaičiaus pokyčiu;

16.3. organizuotų antikorupcinių švietimo priemonių ir dalyvių juose skaičiumi.

**V SKYRIUS**

**PROGRAMOS ĮGYVENDINIMAS**

17. Sudaryti sąlygas darbuotojams, piliečiams pranešti atsakingam už korupcijos prevenciją bei kontrolę asmeniui apie įtarimus dėl galimos korupcinio pobūdžio nusikalstamas veiklas.

18. Tirti ir analizuoti gaunamus skundus, prašymus, pareiškimus, vertinti ir rengti siūlymus dėl korupcijos prevencijos priemonių įgyvendinimo tobulinimo.

19. Programos priemones įgyvendina Darželio korupcijos prevencijos komisija, administracija, darbuotojai ir kiti vykdytojai, įrašyti į Programos priemonių planą.

20. Darbuotojai, bendruomenės atstovai iki einamųjų metų III ketvirčio pabaigos gali teikti darželio korupcijos prevencijos komisijai savo pasiūlymus dėl Programos ir priemonių plano tikslinimo, papildymo.

21. Programos ir jos priemonių įgyvendinimo plano projektą, atlikusi Darželio veiklos sričių, kuriose yra didelė korupcijos pasireiškimo tikimybė, nustatymą ir vertinimą, atsižvelgus į pateiktus pasiūlymus, rengia darželio prevencijos komisija.

22. Programai įgyvendinti sudaromas priemonių planas (priedas), kuris nustato įgyvendinimo priemones, jų vykdymo terminus bei vykdytojus ir yra neatskiriama šios programos dalis.

**VI SKYRIUS**

**BAIGIAMOSIOS NUOSTATOS**

23. Programa įsigalioja Lietuvos Respublikos įstatymų ir kitų teisės aktų nustatyta tvarka.

24. Programa skelbiama Darželio internetinėje svetainėje.

25. Už Programos įgyvendinimą atsakingi asmenys, nesilaikantys Programoje nustatytų reikalavimų, atsako pagal galiojančius Lietuvos Respublikos teisės aktus.

\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Kėdainių lopšelio-darželio „Aviliukas“

tarybos 2019 m. rugsėjo 30 d. posėdžio

protokolo Nr. 8 nutarimu

Kėdainių lopšelio-darželio „Aviliukas“

korupcijos prevencijos programos 2019–2023 m.

priedas

**KĖDAINIŲ LOPŠELIO-DARŽELIO „AVILIUKAS“ 2019–2023 METŲ KORUPCIJOS**

**PREVENCIJOS PROGRAMOS ĮGYVENDINIMO PRIEMONIŲ PLANAS**

|  |  |  |  |  |
| --- | --- | --- | --- | --- |
| **Eil.**  **Nr.** | **Priemonės pavadinimas** | **Vykdytojai** | **Įvykdymo laikas** | **Laukiami rezultatai** |
|  | Atlikti korupcijos pasireiškimo tikimybės analizę ir išskirti veiklos sritis, kuriose egzistuoja korupcijos pasireiškimo tikimybė | Korupcijos prevencijos komisija | Kasmet | Nustatytos konkrečios veiklos sritys, kuriose galimas korupcijos pasireiškimas |
|  | Rengti korupcijos prevencijos programos įgyvendinimo priemonių planą ir jo pakeitimus | Korupcijos prevencijos komisija | Kas trys metai, pakeitimai esant poreikiui | Korupcijos prevencijos priemonių vykdymas pagal parengtą ir patvirtintą planą |
|  | Viešai paskelbti korupcijos prevencijos programą ir jos įgyvendinimo priemonių planą įstaigos internetinėje svetainėje | Korupcijos prevencijos komisija | Parengus programą ir priemonių planą | Užtikrintas korupcijos prevencijos priemonių viešumas |
|  | Įstaigos darbuotojus supažindinti su korupcijos prevencijos įstatymu, paskelbta korupcijos prevencijos programa ir jos įgyvendinimo priemonių planu | Korupcijos prevencijos komisija | Kasmet po atliktų pakeitimų | Aukštas darbuotojų pilietinės sąmonės lygis, nepakantumas korupcijai |
|  | Sudaryti sąlygas pranešti apie korupcijos apraiškas ar įtarimus telefonu, elektroniniu paštu atvirai ar anonimiškai | Direktorius, korupcijos prevencijos komisija | Nuolat | Visuomenės nariai žinos, kur kreiptis susidūrus su korupcinio pobūdžio veikomis |
|  | Ugdyti antikorupcinę kultūrą, mokyti darbuotojus korupcijos prevencijos klausimais | Korupcijos prevencijos komisija | Nuolat | Aukštas darbuotojų pilietinės sąmonės lygis, nepakantumas korupcijai |
|  | Nagrinėti pareiškimus, skundus dėl galimų korupcini pobūdžio nusikalstamų veikų: nedelsiant informuoti direktorių | Korupcijos prevencijos komisija | Gavus skundą, pareiškimą, pasiūlymą | Savalaikis reagavimas ir nustatytų priemonių įvykdymas |
|  | Kontroliuoti ir koordinuoti korupcijos prevencijos programos įgyvendinimą, prireikus teikti pasiūlymus įstaigos direktoriui dėl jos pakeitimų | Korupcijos prevencijos komisija | Nuolat | Savalaikis korupcijos prevencijos programos priemonių vykdymas |
|  | Viešinti įstaigos internetinėje svetainėje „Mažos vertės pirkimų tvarkos aprašą“. | Viešųjų pirkimų organizatorius | Nuolat | Viešųjų pirkimų procedūrų aiškumas ir skaidrumas |
|  | Viešinti informaciją apie laisvas darbo vietas | Direktorius | Nuolat | Administracinių procesų aiškumas ir skaidrumas |
|  | Viešinti informaciją apie laisvas vietas įstaigos ikimokyklinėse ir priešmokyklinėse ugdymo grupėse | Direktorius | Kartą per ketvirtį | Administracinių procesų aiškumas ir skaidrumas |
|  | Prireikus bendradarbiauti ir keistis informacija, kurios reikia korupcijos prevencijai ir kontrolei užtikrinti, su kitomis valstybės ar savivaldybių įstaigomis ir jose dirbančiais asmenimis, vykdančiais korupcijos prevencijos kontrolę | Korupcijos prevencijos komisija | Esant poreikiui | Korupcijos prevencija, nepakantumas korupcijai |
|  | Antikorupcines programas integruoti į priešmokyklinio ugdymo programą | Grupių mokytojai | Nuolat | Ugdytinių pilietinės sąmonės formavimas, skatinant nepakantumą korupcijai |
|  | Pažymėti Tarptautinę antikorupcijos dieną |  | Gruodžio 9 d. | Pilietinės sąmonės formavimas, skatinant nepakantumą korupcijai |
|  | Teikti viešų ir privačių interesų deklaraciją | Asmenys, kuriems įstatymu nustatyta prievolė | Kartą per metus | Administracinių procesų aiškumas ir skaidrumas |
|  | Skelbti viešai informaciją apie teikiamas paslaugas Darželyje | Svetainės administratorius | Nuolat | Administracinių procesų aiškumas ir skaidrumas |
|  | Darželio biudžeto lėšas naudoti pagal patvirtintas sąmatas, 2% pajamų lėšas naudoti pagal parengtą tvarką | Direktorius, buhalteris,  Darželio taryba | Nuolat | Biudžeto lėšų panaudojimas skaidrus ir informatyvus |
|  | Sąmatų vykdymo ir Finansines ataskaitas teikti viešai | Buhalteris | Kartą per ketvirtį | Biudžeto lėšų panaudojimas skaidrus ir informatyvus |

\_\_\_\_\_\_\_\_\_\_\_\_\_\_\_\_\_\_\_\_\_\_\_